CELEX: 32022R0681
Language: mt
Date: 2022-04-28 00:00:00
Title: Regolament tal-Kunsill (UE) 2022/681 tat-28 ta’ April 2022 li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni

29.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 126/2
               
            
         REGOLAMENT TAL-KUNSILL (UE) 2022/681
         tat-28 ta’ April 2022
         li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (UE) 2022/109 (1) jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni.
                  
               
                     (2)
                  
                  
                     Ir-Regolament (UE) 2022/109 stabbilixxa, għall-ewwel trimestru tal-2022, kwota provviżorja tal-Unjoni ta’ 4 500 tunnellata għall-bastimenti tal-Unjoni li jistadu għall-bakkaljaw (Gadus morhua) fl-ilmijiet ta’ Spitzbergen (Svalbard) u fl-ilmijiet internazzjonali tas-subżona 1 u tad-diviżjoni 2b tal-Kunsill Internazzjonali għall-Esplorazzjoni tal-Baħar (ICES). Ir-Regolament tal-Kunsill (UE) 2022/515 (2) estenda l-perjodu ta’ applikazzjoni ta’ dik il-kwota tal-Unjoni sat-30 ta’ April 2022.
                  
               
                     (3)
                  
                  
                     Peress li d-diskussjonijiet man-Norveġja dwar ftehim politiku fir-rigward tas-sajd fis-subżoni 1 u 2 tal-ICES ġew konklużi, huwa xieraq li l-Kunsill jistabbilixxi l-kwota tal-Unjoni għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u tad-diviżjoni 2b tal-ICES kif xieraq, sabiex il-kwota proviżorja tal-Unjoni li tiskadi fl-aħħar ta’ April 2022 tiġi sostitwita.
                  
               
                     (4)
                  
                  
                     Jenħtieġ li kwalunkwe kwota tiġi allokata lill-Istati Membri f’konformità mad-Deċiżjoni tal-Kunsill 87/277/KEE (3) u mas-sehem tal-Polonja mill-kwota tal-Unjoni, u soġġetta għall-adattamenti meħtieġa minħabba l-ħruġ tar-Renju Unit mill-Unjoni.
                  
               
                     (5)
                  
                  
                     Għalhekk, jenħtieġ li Anness IB għar-Regolament (UE) 2022/109 jiġi emendat kif xieraq.
                  
               
                     (6)
                  
                  
                     Il-limiti ta’ qbid previsti fir-Regolament (UE) 2022/109 japplikaw mill-1 ta’ Jannar 2022. Għalhekk, jenħtieġ li d-dispożizzjonijiet introdotti minn dan ir-Regolament li jikkonċernaw il-limiti ta’ qbid, japplikaw ukoll minn dik id-data. Tali applikazzjoni retroattiva ma taffettwax il-prinċipji taċ-ċertezza ġuridika u tal-protezzjoni tal-aspettattivi leġittimi billi l-opportunitajiet tas-sajd ikkonċernati żdiedu. Għal raġunijiet ta’ urġenza, dan ir-Regolament jenħtieġ li jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea,
                  
               ADOTTA DAN IR-REGOLAMENT:
         
            Artikolu 1
            Emenda tar-Regolament (UE) 2022/109
            Fl-Anness IB għar-Regolament (UE) 2022/109, ir-raba’ tabella hija sostitwita b’dan li ġej:
            
               
                           “Speċi:
                        
                        
                           Bakkaljaw
                           
                              Gadus morhua
                           
                        
                        
                           Żona:
                        
                        
                           1 u 2b
                           (COD/1/2B.)
                        
                     
                           Il-Ġermanja
                        
                        
                           4 028 
                        
                        
                           
                              
                                 (1)(2)
                              
                           
                        
                        
                           TAC analitika
                           L-Artikolu 3 tar-Regolament (KE) Nru 847/96 ma għandux japplika
                           L-Artikolu 4 tar-Regolament (KE) Nru 847/96 ma għandux japplika
                        
                     
                           Spanja
                        
                        
                           9 688 
                        
                        
                           
                              
                                 (1)(2)
                              
                           
                        
                     
                           Franza
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Il-Polonja
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Il-Portugall
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Stati Membri Oħra
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           L-Unjoni
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           TAC
                        
                        
                           Mhux rilevanti
                        
                        
                            
                        
                     
                           
                              
                                 (1)
                              
                           
                        
                        
                           L-allokazzjoni tas-sehem mill-istokk tal-bakkaljaw li l-Unjoni għandha għad-dispożizzjoni tagħha fiż-żona ta’ Spitzbergen u tal-Gżira Bear u tal-qabdiet aċċessorji tal-merluzz tal-linja sewda assoċjati huma mingħajr preġudizzju għad-drittijiet u għall-obbligi li ġejjin mit-Trattat ta’ Pariġi tal-1920.
                        
                     
                           
                              
                                 (2)
                              
                           
                        
                        
                           Il-qabdiet aċċessorji tal-merluzz tal-linja sewda jistgħu jirrappreżentaw sa 14 % minn kull refgħa. Il-kwantitajiet tal-qabdiet aċċessorji tal-merluzz tal-linja sewda huma b’żieda mal-kwota għall-bakkaljaw.
                        
                     
                           
                              
                                 (3)
                              
                           
                        
                        
                           Għajr il-Ġermanja, Spanja, Franza, il-Polonja u l-Portugall. Il-qabdiet li għandhom jinqatgħu minn din il-kwota kondiviża għandhom jiġu rapportati separatament (COD/1/2B_AMS).”
                        
                     
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan għandu japplika mill-1 ta’ Jannar 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ April 2022.
            
               
                  Għall-Kunsill
               
               
                  Il-President
               
               J.-Y. LE DRIAN
            
         
         
            (1)  Ir-Regolament tal-Kunsill (UE) 2022/109 tas-27 ta’ Jannar 2022 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 21, 31.1.2022, p. 1).
         
            (2)  Ir-Regolament tal-Kunsill (UE) 2022/515 tal-31 ta’ Marzu 2022 li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 104, 1.4.2022, p. 1).
         
            (3)  Id-Deċiżjoni tal-Kunsill 87/277/KEE tat-18 ta’ Mejju 1987 dwar l-allokazzjoni ta’ possibbiltajiet għall-qabda tal-merluzz fir-reġjun ta’ Spitsbergen u Bear Island u fid-Diviżjoni 3M kif inhi definita fil-Konvenzjoni tan-NAFO (ĠU L 135, 23.5.1987, p. 29).